Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 637

4. A könnyűipari szakmai alapozó oktatás fejlesztési feladatai A könnyűipari szakmák iránt az érdeklődés felkeltése a hozzájuk kapcsolódó tevékenységeket bemutató gyakorlati foglalkozások során, a szakmai kompetenciák kialakítása. A megismerésbefogadás, az algoritmikus gondolkodás, a kreativitás és az információk alkalmazási képességének fejlesztése. A kézügyesség, az arányérzék, a térlátás, az ízlés, a műszaki műveltség, az írásos és szóbeli szakmai kommunikációs képesség, a kép- és ábraolvasási, az értelmezési képesség fejlesztése. Az együttműködési készség és a problémamegoldó képesség fejlesztése. A megfelelő önértékelés kialakítása és mások munkájának, eredményeinek, teljesítményének a tisztelete. A tevékenységközpontú feldolgozás során a viselkedéskultúra, az önismeret és a kommunikáció fejlesztése. Kiemelt fejlesztési feladatok A manuális képességek, készségek fejlesztése az alapvetően kézműves jellegű szakmák megalapozásához. A modulok technikai projektekben való feldolgozásával a megismerő, megfigyelő képességek fejlesztése, az ok-okozati összefüggések tapasztalati úton való felismerése. A könnyűipari szakmák elsajátításához szükséges szakmai alapkompetenciák kialakítása. 2006/79/II. szám

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes